
PLx 480/2022
București,  3 mai 2023
BIROULUI  PERMANENT

AL

CAMEREI DEPUTAŢILOR
               Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.82/2022 privind unele măsuri pentru acordarea de granturi din fonduri externe nerambursabile pentru investiţii destinate capacităţilor de prestare de servicii şi retehnologizării, în vederea refacerii capacităţii de rezilienţă, transmis spre dezbatere pe fond, în procedură de urgență, Comisiei pentru buget, finanțe și bănci, Comisiei pentru politică economică, reformă și privatizare și Comisiei pentru antreprenoriat și turism, cu adresa nr. PLx 480/2022 din 19 septembrie 2022,  Camera Deputaţilor fiind Cameră decizională. 

     
În raport cu obiectul şi conţinutul său, proiectul de Lege face parte din categoria legilor ordinare.

	
                                      PREȘEDINTE, 

Bogdan-Iulian HUȚUCĂ


	VICEPREȘEDINTE,

Cristina BURCIU 


	PREȘEDINTE, 

Claudiu-Iulius-Gavril NĂSUI

PLx 480/2022
București, 3 mai 2023
RAPORT COMUN
asupra

proiectului de Lege pentru aprobarea Ordonanţei de urgenţă a Guvernului nr.82/2022 privind unele măsuri pentru acordarea de granturi din fonduri externe nerambursabile pentru investiţii destinate capacităţilor de prestare de servicii şi retehnologizării, în vederea refacerii capacităţii de rezilienţă


În conformitate cu prevederile art. 95 și ale art. 117 alin. (3)  din Regulamentul Camerei Deputaţilor, Comisia pentru buget, finanţe şi bănci, Comisia pentru politică economică, reformă și privatizare și Comisia pentru antreprenoriat și turism au fost sesizate, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.82/2022 privind unele măsuri pentru acordarea de granturi din fonduri externe nerambursabile pentru investiţii destinate capacităţilor de prestare de servicii şi retehnologizării, în vederea refacerii capacităţii de rezilienţă, transmis cu adresa nr. PLx 480/2022 din 19 septembrie 2022.

Senatul, în calitate de primă Cameră sesizată, a adoptat proiectul de Lege în şedinţa din 12 septembrie 2022, cu respectarea prevederilor articolului 76 alineatul (2) din Constituția României, republicată.

Conform prevederilor art. 75 din Constituţia României, republicată, şi ale  art. 92 alin. (9) pct. 1 din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-a avut în vedere avizul favorabil al Consiliului Legislativ precum și avizele favorabile ale Comisiei pentru știință și tehnologie, Comisiei pentru învățământ, Comisiei pentru sănătate și familie, Comisiei pentru tehnologia informației și comunicațiilor, Comisiei pentru administrație publică și amenajarea teritoriului și Comisiei pentru industrii și servicii. 
Proiectul de Lege supus dezbaterii are ca obiect de reglementare adoptarea unor măsuri de sprijin sub formă de granturi pentru investiții necesare capacităților de prestare de servicii și granturi pentru investiții necesare retehnologizării, cu respectarea prevederilor europene în domeniul ajutorului de stat și de minimis, și anume Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis și Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. Astfel, prin acest proiect de lege se propune reglementarea cadrului procedural de acordare a ajutorului de stat și de minimis sub formă de granturi pentru IMM-uri și entități economice asimilate acestora, cu finanțare din fonduri externe neramburabile. 

Potrivit reglementărilor art. 62 și ale art. 64 din Regulamentul Camerei Deputaţilor, membrii celor trei Comisii au examinat proiectul de Lege în şedinţe separate. 
Membrii Comisiei pentru antreprenoriat și turism au examinat proiectul de Lege în şedinţa din 26 octombrie 2022. La ședința Comisiei pentru antreprenoriat și turism, deputații și-au înregistrat prezența conform listei de prezență.
Membrii Comisiei pentru politică economică, reformă și privatizare au examinat proiectul de Lege în şedinţa din 24 aprilie 2023. Din numărul total de 19 membri ai Comisiei, au participat la dezbateri 11 deputați. 

Membrii Comisiei pentru buget, finanţe şi bănci au examinat proiectul de Lege în ședința din data de 3 mai  2023. La ședința Comisiei pentru buget, finanţe şi bănci deputații și-au înregistrat prezența conform listei de prezență.

La ședințele Comisiei pentru buget, finanțe și bănci și Comisiei pentru antreprenoriat și turism au participat, în calitate de invitati, din partea Ministerului Investițiilor și Proiectelor Europene, doamna Andreea Naggar, secretar de Stat și domnul Bogdan Pășcuț – secretar de stat. 

În urma examinării proiectului de Lege şi a opiniilor exprimate, membrii celor trei Comisii au hotărât, cu majoritatea voturilor deputaților prezenți, să transmită plenului Camerei Deputaţilor, prezentul raport comun prin care se propune adoptarea proiectului de Lege pentru aprobarea Ordonanţei de urgenţă a Guvernului nr.82/2022 privind unele măsuri pentru acordarea de granturi din fonduri externe nerambursabile pentru investiţii destinate capacităţilor de prestare de servicii şi retehnologizării, în vederea refacerii capacităţii de rezilienţă, în forma adoptată de Senat. 

În raport cu obiectul şi conţinutul său, proiectul de Lege face parte din categoria legilor ordinare.

	PREȘEDINTE, 

Bogdan-Iulian HUȚUCĂ


	VICEPREȘEDINTE,

Cristina BURCIU

	PREȘEDINTE, 

Claudiu-Iulius-Gavril NĂSUI

	SECRETAR,

Iulius Marian FIRCZAK
	SECRETAR,

Attila KELEMEN
	SECRETAR,

Florin MIRCEA

	Șef serviciu,

Giorgiana ENE

Consilier parlamentar,

Valentina ROTARU
	Șef serviciu,

Lidia-Graziella SEGĂRCEANU
Consultant,
Cristian ISTRATE

	Consilier parlamentar,

Monica Gabriela 

TUDOR

